Yrittäjä: 5 merkkiä milloin kannattaa pitää pieni tauko, älä polta itseäsi loppuun
Huolimatta siitä, vaikka tykkäätkin nykyisestä ammatistasi, yrittäjänä olemisesta – tiedät olevasi itsesi herra ja määrittävän työtaakkasi. Unohdat mitä luultavammin ja toistamiseen myös päättää omista tauoista ja lomasta. Pitkässä juoksussa saatat huomata olevasi yhä useammin kipeä, aamulla sängystä nousu voi olla henkisellä tasolla hyvinkin vaikeaa(muistuttaako tämä sinua samasta fiiliksestä, joka oli päivätöissä aikanaan? jonka takia päätit ryhtyä yrittäjäksi?). Read more
Internetin tilastolukemat, katso ja ylläty!
Oletko koskaan miettinyt montako sähköpostia lähetetään maailmanlaajuisesti joka päivä? Montako uutta Twiittiä tulee jokainen sekuntti? Tai kenties montako Youtube videota katsotaan sekunnissa?
Tuossa hetken aikaa tietoa etsittyäni löysin lähteen ja edellä mainittuihin asioihin tuli faktaa. Luvut jokaisen asian suhteen yllätti ainakin allekirjoittaneen.
Katso alapuolelta hämmästyttävät luvut.
10 623 Twiittiä sekunnissa
3038 Instagram kuvaa sekunnissa
2390Tumblr julkaisua sekunnissa
1940 Skype -puhelua sekunnissa
31 219 GB tiedonsiirtoa sekunnissa
51 643 Google -hakua sekunnissa
111 912 YouTube toistoa sekunnissa
2,44Milj. Sähköpostia sekunnissa
Muita lukuja
3,25 Miljardia ihmistä käyttää Internetiä
957 Miljardia kotisivua
1,5 Miljardia aktiivista Facebook käyttäjää
1,7 Miljardia aktiivista Google+ käyttäjää
343 Miljoonaa aktiivista Twitter käyttäjää
98 Miljoonaa aktiivista Pinterest käyttäjää
20 Miljoonaa sivustoa hakkeroidaan vuosittain
Suomi faktat
5 117 660 Internetin käyttäjää(94,01%)
Vuodessa kasvuprosentti 3%(129 157)
Web Design Trendit 2016
Tässä dynaamisessa ja digitaalisessa maailmassa trendit muuttuvat jatkuvasti. Monet trendit, jotka koettiin vielä vuosi tai pari sitten hienoiksi ja mullistaviksi – ovatkin tänä päivänä jo saavuttaneet tylsän statuksen.
Toisaalta viime vuosien aikana trendin statuksen saavuttanut responsiivisuus on taas kokenut ylennyksen ja tämä onkin tänä päivänä enemmän standardi, kuin meneillä oleva trendi. Myös verkkoon päätynyt pitkien sivujen skrollaukset ja ns. One-page toteutukset ovat edelleen vahvasti pinnalla olevia trendejä.
Vuosi 2015 on kääntynyt jo vahvasti viimeiselle neljännekselle ja viimeinen kuukausi käynnistyy tuota pikaa. On siis aika kääntää katseet vuoteen 2016 ja tarkastella sekä ennustella hieman tulevan vuoden trendejä.
Listaan alle muutamat omaan silmään ja näkemykseen perustuvat asiat, joita uskon näkeväni sekä kokevani enemmän vuotena 2016.
Mobiili -optimointia ja priorisoitua responsiivisuutta
Responsiivisuus on tämän päivän standardi ja lähtökohta kaikelle verkkoon julkaistavalle materiaalille. Mobiili jatkaa vahvaa kasvua edelleen ja voidaankin ajatella, että ensimmäiset sivustolla tulevat tahot ovat mobiilikäyttäjiä.
Google on ottanut algoritmeihinsa mukaan sivuston käyttäytymisen mobiililaitteissa. Tämä tarkoittaa sitä, että Google arvostelee sivustoa tätä nykyä myös sillä perusteella, onko sivusto mobiiliystävällinen vai ei.
Sivustojen suunnittelu aloitetaankin tulevaisuudessa yhä vahvemmin mobiilinäkymästä ja kokemuksesta. Tähän asti olemme moni tyytyväisiä mikäli sivusto taipuu jotenkin pienempiin mobiili ja tablet näkymiin. Tämä on kuitenkin kääntymässä siihen, että lähtökohtaisesti sivuston tulisi näyttää loistavalle mobiilissa ja toissijaisena ominaisuutena tulee se varsinainen näkymä tietokoneissa.
Katso hyviä mobiilitoteutuksia osoitteesta: http://www.awwwards.com/mobile-web-design/?page=1
UX (käyttäjäkokemus) design
Sivustolla on tarkoitus herättää kävijässä tietynlainen tunnereaktio ja samalla johdattaa kävijä tietyn prosessin läpi sivustolle tullessa. Mikäli tämä prosessi on tehty mielenkiintoiseksi ja helpoksi, saadaan toivottu tulos ja tavoite saavutettua.
Intuitiiviseen käytettävyyteen kannattaa siis panostaa jatkossa yhä enemmän. Mieti siis tarkkaan mitä sinun kohderyhmäsi tulee sivustoltasi etsimään ja tarjoa vastaus heille helposti, mutta samalla miellyttävällä ja mielenkiintoisella tavalla.
Käytettävyystesti on yksi hyvä tapa tutkia kohderyhmää, löytää mahdolliset kompastuskivet ja taas edelleen kehittää omaa sivustoa.
Pidemmät skrollattavat sivustot
Mobiilikäyttäjien kova kasvu on vaihtanut suunnittelussa perinteisen klikkauksen mukavampaan tapaan selata tietoa -> skrollaukseen. Alussa mainitsinkin pitkään kestäneen trendin ns. One-page tyyppisistä sivustoista. Näiden sivujen etuina on se, että sivustolle päästyään käyttäjän ei tarvitse enempää klikkailla vaan riittää pelkkä skrollaus ja tieto löytyy.
Mobiilissa tämä on miellyttävä huonommankin internetyhteyden kanssa, sillä sivustolle pääsyn jälkeen ei tarvita enää lisälatauksia alasivuille mentäessä vaan sisältö on kerralla saatavissa.
Tätä samaa tekniikkaa ja toteutustapaa käytetään myös useissa sosiaalisissa medioissa kuten Facebookissa, Pinterestissä, Instagramissa. Riittää kun rullaat sivustoa alaspäin niin sisältöä tulee jatkuvasti esille.
Hyvä esimerkki tästä on Melanie Daveid sivusto osoitteessa: http://melaniedaveid.com
Interaktiivinen tarinan kerronta
Mitä tulee sivuston sisältöön ja sen esille tuomiseen – se on yksinkertaisesti tehtävä mielenkiintoiseksi ja huokuttelevaksi.
Tänä päivänä ei enää riitä perinteiset luettemerkit ja iso määrä sitä perus leipätekstiä ilman sen kummallisempaa asemointia ja muotoilua. Sivustolla oleva sisältö (tekstit, kuvat, videot) ovat sivustosi tärkein asia ja niiden esille tuontiin kannattaa käyttää hieman aikaa ja mielikuvitusta.
Perinteisen esille tuonnin sijaan voidaan miettiä hieman massasta poikkeavia tapoja kuten:
- Isoja fonttikokoja
- Isoja taustakuvia
- Animointiefektejä elementeille (otsikot, kuvat)
- Vähemmän on enemmän
Tuodaan se normaalisti tylsä tuote tai palvelukuvaus esille hieman mielenkiintoisemmalla tavalla – tarinan muodossa. Tämä on asia missä ajankäyttö ja mielikuvitus palkitaan. Loistava tapa erottua joukosta.
Hyvä esimerkki toteutuksesta: Aquatilis Expeditionilla http://aquatilis.tv
Isot fonttikoot ja typografia
Typografia, erilaiset fontit ja fonttikoot ovat näytelleet viimeisten parin vuoden ajan jo isoa roolia kotisivuissa.
Uskonkin, että näiden rooli sekä koko jatkossa kasvaa entisestään. Fonttivalinta ja koko on oiva tapa kiinnittää sivustolla vierailevan tahon huomio tiettyyn asiaan. Pelkällä tekstillä voidaan luoda myös tunnereaktio.
Hyvä esimerkki toteutuksesta: Vince Frost – Designing Success: http://vincefrost.com
Minimalistinen kokonaisuus ja suunnittelu
Monet kompastuvat kotisivuillaan siihen, että pyritään saamaan kaikki informaatio ja data kerralla esille. Tällaiset sivut luovat sekavia ja epämiellyttäviä fiiliksiä heti kättelyssä. Silmä etsii liian pitkään sitä haluttua tietoa sivustolta, joka on täynnä epämiellyttäviä animointeja, erilaisia asemointeja sekä fontteja.
Monet brändit ja suunnittelijat tänä päivänä pyrkivät tavoitteeseen vähemmän on enemmän. Pidetään siis sivuston rakenne yksinkertaisena ja tuodaan siellä tarvittava tieto mahdollisimman vähänä ja selkeänä esille.
Käytetään siis kuvia luomaan fiilistä ja otsikointeja sekä pieniä otetekstejä herättämään mielenkiinto. Tämä toimii myös hyvin monella eri laitteella, niin isoilla näytöillä kuin myös mobiili ja tablet –näkymissä.
Tästä mielestäni loistava esimerkki on yksinkertaisen kaunis toteutus Italic Studiolla http://italic-studio.com joka käyttää sivustolla isoa typografiaa ja varsin mukavaa tarinan kerrontaa.
Laadukkaat ja kustomoidut kuvat
Kuvien laatu sivustolla on erittäin tärkeätä sivuston kokonaiskuvan ja arvosanan suhteen. Oikeat valokuvat luovat oikean tunnetilan ja vaikuttavat siihen, miten sivustoa kuvan katsomisen jälkeen selataan ja tutkitaan eteenpäin.
Sivustoa suunnitellessa voit ostaa edullisesti kuvapankeista saatavilla olevia korkearesoluutioisia ja laadukkaita kuvia luomaan fiilistä. Toisena vaihtoehtona on palkata ammattikuvaaja kuvaamaan sitä, mitä kuvapankeista ei löydy.
Vaikkakin kuvapankit ovat täynnä erilaisia kuvia, satojen miljoonien kuvien seasta ei kuitenkaan aina löydy juuri sellaista kuvaa mitä haluaisit. Tässä kohtaa ammatti valokuvaajan palkkaaminen on hyvä vaihtoehto, vaikkakin kustannukset nousevat usein.
Ammattikuvaajan avulla saat kuitenkin autenttista ja uniikkia materiaalia, jolla erotut varmasti joukosta.
Suorituskyky ja nopeus
Sivustoa tullaan selaamaan useilta erilaisilta laitteilta käyttäen erilaisia yhteyksiä. Tarjotaksesi parhaan kokemuksen kaikille, on yksi tärkeimmistä asioista sivustolla tämän suorituskyky ja latausnopeus.
Tämä on asia, jota monet eivät ota huomioon sivustoa tehdessä ja korjaustoimenpiteisiin ryhdytään vasta useamman negatiivisen palautteen jälkeen.
Alaa seuranneena uskon vahvasti, että tämä osa-alue tulee näyttelemään isoa roolia vuonna 2016. Sivustoista tehdään kevyempiä karsimatta laatua tai sitä elämystä, joka sivustolla on tarkoitus luoda. Tähän löytyy erittäin hyvät työkalut ja tekniikat tänä päivänä.
Suorituskykyyn ja nopeaan sivuston lataukseen kannattaa panostaa. Voit tarkistaa oman sivustosi latausnopeuden Pingdom Tools sivuilta osoitteessa: http://tools.pingdom.com/fpt/
Jos haluat olla edellä kävijä ja loistaa verkossa uusien trendien valossa, ota yhteyttä niin kerron kuinka se toteutaan juuri teidän yritykselle.
[contact-form email@example.com' subject='Yhteydenotto kotisivuilta'][contact-field label='Nimi' type='name' required='1'/][contact-field label='Sähköposti' type='email' required='1'/][contact-field label='Kotisivut' type='url'/][contact-field label='Viesti' type='textarea' required='1'/][/contact-form]
WordPress sivuston julkaisun tarkistuslista PDF
Se tunne uuden sivuston julkaisun yhteyssä, upeeta. Kaikki ne viikot ja kuukaudet uuden sivuston rakentamisessa, koordinoimisessa sekä suunittelussa on vihdoin ohi ja on aika julkaista sivu koko maailmalle.
Sivuston julkaisupäivän pitäisi olla aina iloinen sekä asia, josta voit olla ylpeä. Usein kuitenkin voi käydä vahinkoja ja julkaisusta voi tulla kaaos ja paniikki – mitä jos unohditkin jotain?
Vähennä stressiä ja lataa WordPressin PDF tarkistuslista
9 yllättävää faktaa WordPressistä
WordPress – se käytetyin – maailmanlaajuisesti. Moni tietää kuinka suosittu WordPress on ja myös sen, että se on käytössä monella tunnetullakin yrityksellä.
Tässä muutama fakta, joita et välttämättä tiennyt:
1. 48% Technoratin Top 100 blogista on WordPress -pohjaisia
Vaikkakin markkinoilla on saatavilla lukematon määrä useita erilaisia alustoja ja julkaisujärjestelmiä sekä blogeja. Tämä tilasto näyttää kuitenkin kylmän faktan siitä, mikä johtaa tätä aluetta.
Mikäli päätät aloittaa WordPressin käytön – voit olla varma siitä, että olet tekemisissä hyvän ja luotettavan asian kanssa. New York Times, CNN, eBay jne. käyttävät maailman suosituinta julkaisujärjestelmää – WordPressiä.
2. Maailmassa 74,6 miljoonaa WordPress sivustoa
Hah! Totta se on – 74 652 825 sivustoa toimii WordPress alustalla tällä hetkellä. Se on karkeasti luettuna yksi WordPress sivusto per asukas Turkissa.
Noin 50% (37 miljoonaa) on hostattuna WordPress.com palvelussa. 18,9% maailman sivustoista toimivat WordPressillä. Tähän vielä lisättynä pieni fakta – 70% maailman sivustoista eivät käytä mitään julkaisujärjestelmää.
3. WordPressiin liittyviä hakutuloksia listataan kuukausittain yli 37 miljoonaa
Hakasanalla "WordPress" yksin löytyy 450 000 yksittäistä hakutulosta joka kuukausi. Se on vain "WordPress" – eikä esim "WordPress help" tai "WordPress plugins".
Lasketaan kaikki hakusanat WordPress tai WP(lyhennys WordPressistä) liittyen niin saadaan n. 37 miljoonaa hakua kuukaudessa. Mikäli tämä tahti jatkuu niin WordPressin odotetaan saavuttavan 444 miljoonaa hakua vuonna 2015. Se on miltein tuplasti enemmän kuin Yhdysvalloissa on asukkaita.
WordPressiä haetaan hakukoneista viisi kertaa enemmän kuin esimerkiksi kilpailevia julkaisujärjestelmiä (Joomla tai Drupal)
4. WordPress on käännetty 51 kielelle
Vaikka äidinkieli ei olisi englanti ja lukisit mielummin ohjeet ja hallintapaneelin vaikkapa suomeksi – onnistuu. Katso listaus WordPressiin saatavilla olevista kielipaketeista
WordPressin kehittäyhteisö panostaa monikielisyyteen ja työstää ison yhteisön voimin jatkuvasti uusia kieliä WordPressille.
5. 22% Yhdysvalloissa varatuista verkkotunnuksista pyörivät WordPressillä
Jokaista 100 uutta verkkotunnusta kohden 22 tulevat toimimaan WordPressin alaisuudessa. Maailmanlaajuisesti uusia verkkotunnuksia varataan päivittäin 120 000 kappaletta – voidaan siis todeta WordPressin suosion kasvavan jatkuvasti.
Tämä on siis se edellä mainittu 18,9% kaikista sivuista – ja kasvaa.
6. WordPress.com saa enemmän kävijöitä kuin Amazon
WordPress.com tallentaa kuukausittain huikeat 126 Miljoonaa yksittäistä kävijää omiin sivustotilastoihin. Amazon jää pahasti jälkeen vaikkakin lukemat ovat myös huimat 96 Miljoonaa yksittäistä kävijää kuukausitasolla.
7. WordPress.com työllistää vain 283 työntekijää
Vaikea uskoa, mutta totta se on. Sivusto millä on yksittäisiä kävijöitä 130% enemmän kuin Amazonilla työllistää vain 283 ihmistä. Perspektiiviä asiaan saadaan vertaamalla Amazonin työntekijämäärää, joka on 88 400 ihmistä – eli 36 606% enemmän kuin WordPress.com
8. WordPress.comissa julkaistaa 17 uutta artikkelia joka sekunti
Huikeita lukuja. 17 artikkelia sekunnissa tarkoittaa 1020 uutta artikkelia minuutissa ja hieman päälle 1,46 Miljoonaa artikkelia päivässä. Vuositasolla luku on 5,36 Miljardia uutta artikkelia.
WordPress.org ei ole pelkästään maailman suosituin itse hostattu julkaisujärjestelmä – myös mailman toiseksi suosituin ilmainen blogijärjestelmä – Googlen Blogger ohittaa WordPressin ainoastaan.
9. Saatavilla 39 000 lisäosaa ja luku kasvaa
Epäilemättä yksi ominaisuus erottaa WordPressin lukuisista muista julkaisujärjestelmistä – saatavilla olevat lisäosat. Lisäosilla voidaan tuoda WordPress sivustoon uusia toiminallisuuksia ja käyttömukavuutta.
Lisäosilla voidaan parantaa sivuston turvallisuutta tai esimerkiksi seurata sivuston kävijätilastoja.
- Tällä hetkellä on saatavilla 39 352 erilaista lisosaa.
- Lisäosia on ladattu yhteensä 998 miljoonaa kertaa
- Suosituimpia lisäosia on ladattu yli miljoona kertaa
Huikeita faktoja saatiin kasattua ja listaa olisi voinut jatkaa vaikka kuinka. Tähän on kuitenkin hyvä päättää tällä kertaa – lisää on tulossa! 🙂
Laitahan kommentteihin – yllätyitkö?
Instagram yritykselle? Lue 8 hyvää syytä
Monet yritykset varmasti ovat miettineet sosiaalisia medioita ja niihin osallistumista. Useammat ovat löytäneet tiensä Facebookiin ja Twitteriin. Instagram on sanana monelle tuttu, mutta tuntuu kuin se olisi sitten vain se kolmas "pakollinen" lisä sosiaalinen median kanava jota "täytyisi" hoitaa.
Instagram on todella vahvassa kasvussa ja ohittanut Yhdysvalloissa mm. käyttäjäluvut Facebookin suhteen. Eli tämä on asia, jota ei missään nimessä kannata sivuuttaa.
Muutama fakta Instagramista ennen varsinaista asiaa:
- Yli 300 miljoonaa kuukausittain aktiivista käyttäjää
- Yli 75 miljoonaa päivittäin aktiivista käyttäjää
- 49% naisia, 51% miehiä
- Seuratuin tili löytyy julkisuuden henkilöltä nimeltä Beyonce, 42 miljoonaa seuraajaa
- Suosio kasvanut vuoden aikana 2013 – 2014 90 miljoonasta 300 miljoonaan
- Yli 40 miljoonaa kuvaa julkaistaan päivittäin
Miksi Instagram yrityksille?
Reilu 300 miljoonaa käyttäjää ympäri maailman julkaisevat 40 miljoonaa kuvaa päivittäin Instagramiin. Mieti hetken näitä lukuja. Hyvä, voidaan yhdessä todeta, että siellä voisi olla jotakin myös sinunkin yrityksellesi, tuotteelle sekä palvelulle. Potentiaali minkä Instagram tarjoaa tänä päivänä on todellakin tajunnan räjäyttävää.
Mikä parempaa, tässä artikkelissa käydään läpi muutama hyvä syy, minkä takia Instagram sopii yrityksille, brändille, tuotteelle ja palvelulle.
1. Kuva kertoo enemmän kuin tuhat sanaa.
Kuulostaako kliseeltä? Pöh. Onko sinulla tuote, jonka ulkonäkö vetää puoleensa? Tai palvelu jonka voisit esitellä kuvilla esimerkiksi luomaan tiettyä tunnetta? Mikäli voit muuntaa tuotteesi tai palvelusi kuvaksi – avaa tämä aivan uudenlaisen mahdollisuuden tänä päivänä.
Monet meistä tykkäävät katsella mielenkiintoisia kuvia ja mikäli sinä onnistut vielä yhdistämään kuvaan asiat, joihin katsoja pystyy samaistumaan – kannattaa ehdottomasti jatkaa lukemista.
2. Mahdollisuus jakaa "Behind the Scenes" kuvia
Mikäli jakaisit joskus behind the scenes tyyppisen kuvan yrityksesi toiminnasta – se voi kantaa hedelmää yllättävänkin paljon. Kuva esimerkiksi jonkun tarjoamasi tuotteen valmistusvaiheesta? Tällaiset asiat kiinnostavat ihmisiä todella paljon ja tässä kohtaa tuleekin sosiaalisen median valtava voima: lumipalloefektin aikaan saanti on enemmän kuin mahdollista.
Tämän takia esimerkiksi tv-ohjelmatkin perustuvat samaan konseptiin: kuvataan julkisuudessa tuttujen ihmisten perus arkea ja ns. Behind the scenes otoksia – ihmisiä kiinnostavat tällaiset asiat.
3. Instagram rohkaisee asiakkaitasi osallistumaan
Saatuasi riittävän määrän Instagram seuraajia kasaan sinun on helppo saada potentiaaliset sekä nykyiset asiakkaat osallistumaan yrityksesi toimintaan. Voit rohkaista asiakkaitasi jakamaan esimerkiksi kuvia yrityksesi tarjoamista tuotteista hashtagien kanssa – Instagram on sosiaalinen media.
Käyttäjien jakaessa yritykseesi liittyvää mediaa on suuri todennäköisyys saavuttaa uusia asiakkaita.
4. Instagramin avulla henkilöidyt yrityksenä paremmin
Instagramin avulla yrityksesi tuo itsensä samalla viivalle asiakkaittesi kanssa. Ihmisten on huomattavasti helpompi samaistua ja lähestyä yritystäsi, sillä he kokevat yrityksen olevan tämän päivän yritys, trendikäs ja helposti lähestyttävä – kuten heidän seuraamat muut tuttavansa.
5. Rakenna luottamusta
Verkossa oleminen ja asiointi voi usein viedä yritykseltä niin kutsutut kasvot pois ja koko toiminta voi liukua liian yritysmäiseksi ja robottihenkiseksi. Tämä on huono asia.
Instagramin avulla voit rakentaa yrityksellesi kasvot, kirjaimellisesti ja tämän avulla voit rakentaa tehokkaasti luottamusta kohderyhmääsi.
Luottamus kaupankäynnissä on kaikki kaikessa. Ihmiset ostavat tuotteita ja palveluita vain yrityksiltä joihin he luottavat. Kilpailu on kovaa tänä päivänä.
6. Luo nimeä yrityksellesi
Opettele käyttämään Instagramia niin, että ihmiset puhuvat yrityksestäsi tai tuotteestasi. Hyvä tapa tähän on esimerkiksi järjestää pienimuotoinen kilpailu.
Instagram on ideaali paikka järjestää pienimuotoisia kilpailuja promotaksesi yritystäsi. Vaihtoehdot kilpailulle ovat rajattomat. "Ota kuva tuotteestamme, eniten tykkäyksiä saanut kuva voittaa" on aika suosittu kilpailumuoto tänä päivänä.
Kilpailut on todella tehokkaita tapoja saavuttaa uusia ihmisiä ja seuraajia.
7. Instagramin avulla on helppo mainostaa tapahtumia
Onko yrityksesi osallistumassa messuille? Järjestämässä jotakin omaa tapahtumaa? Muista mainita tästä Instagramissa ja mielellään ota paljon kuvia esimerkiksi jo ennen tapahtumaa järjestelyistä ja valmisteluista (behind the scenes). Tämä on sen tapaista materiaalia ja toimintaa, mistä miltei jokainen tykkää.
Ihmiset näkevät kuinka kiireinen yrityksesi on ja kuinka paljon panostat siihen, että yrityksesi näyttää hyvälle.
8. Viraalisuus
En tiedä onko tuo otsikko aivan virallinen sana – ehkä lähempänä olisi nettihitti tai sensaatio. Tarvitsee vain keksiä jokin massasta poikkeava idea, ajatus – yksi kuva, joka voi nousta ns. Netti sensaatioksi. Instagram on yksi parhaimmista paikoista saavuuttaa tällainen, sillä käyttäjämäärät ovat niin suuria.
Mieti, toteuta ja ole erilainen – lumipalloefekti odottaa.
Onko sinun yrityksesi jo Instagramissa? Tuntuuko käyttö helpolta? Vastaile kommentteihin!
12 myyttiä freelancerina / yrittäjänä olemisesta
Monella graafikolla ja web suunnittelijalla tuntuu tänä päivänä olevan aivan vääristynyt käsitys siitä, mitä yrittäjänä tai freelancerina oleminen todellisuudessa on. Monille on iskostunut päähän ajatus rennosta ja vapaasta työstä, jossa voidaan pelailla pelejä pitkin päivää ilman aikatauluja tai istua vain tietokoneen ääressä ja katsella tilin saldon kasvavan.
Moni tällä alalla työskentelevä palkansaaja miettii varmasti jossakin kohtaa uraansa freelanerin olon mahdollisuuksia ja sitä mitä eroa olisi mikäli toimisi itsenäisenä yrittäjänä. Ennenkuin teet päätöksen siirtyä palkansaajasta yrittäjäksi tai freelanceriksi, käydään lista yleisistä myyteistä läpi..
1) Sinulla on totaalinen vapaus
Tämä on iso juttu. Vaikkakin se on osakseen totta, että voit työskennellä missä tahansa etänä, löytyy tähän viitaten muutama huomautus: esimerkiksi sinun on tehtävä työtä siellä missä on internet-yhteys.
Varsinaiseen luovaan ja totaaliseen vapauteen pääset ajan saatossa, joka taas on pitkän uurrastuksen ja työn tulos, jossa hyvällä tuurilla voit jopa valita omat työsi. Alussa kuitenkin otat varmasti kaikki projektit ja työtarjoukset vastaan, sillä onhan sinän syötävä ja maksettava laskut.
2) Määrität itse aikataulusi
Tämä on harvoin totta. Moni puhuu tästä, että yrittäjänä voit määrittää itse aikataulusi ja täten vapaa-aikaa on juuri silloin kuin sitä haluat. Todellisuudessa freelancerina tai yrittäjänä oleminen on todella aikatauluttamista ja priorisointia. Joudut aikatauluttamaan asiakastapaamiset, projektit ja kaiken muun elämän siinä sivulla.
Mikäli et taas aikatauluta työtehtäviäsi – asiakkaasi saattavat soitella sinulle yömyöhään ja kysellä aikatauluja.
3) Teet töitä silloin kuin haluat
Tämä tulee todella isona myyttinä, EI. Ihan niinkuin tavallisessa päivätyössä palkansaajana – sinulla on tietyt työajat ja tehtävät. Mikäli et saa tehtyä vaadittuja tehtäviä tietyssä ajassa, saatat pahimmassa tapauksessa joutua maksamaan tästä pitkän pennin.
4) Teet vähemmän töitä
Tätä ei voisi vääremmin ilmaista. Siitä lähtien kuin itse aloitin yrittäjänä – en ole koskaan tehnyt niin paljon töitä kuin nyt. Tulet tekemään töitä huomattavasti enemmän kuin palkansaajana ja kellokortin omistajana, sillä työaikaseurantaa ei ole.
Teet luultavasti töitä myös illat ja viikonloput, sillä haluat asiakkaiden maksavan laskunsa.
5) Voit keskittyä siihen mistä pidät
Vaikkakin siirtyessäsi freelanceriksi tai yrittäjäksi, pääset pääsääntöisesti tekemään sitä mistä pidät ja sitä missä intohimosi on – se ei kuitenkaan ole koko totuus. Joudut tekemään myös paljon muuta mistä et välttämättä pidä; joudut olemaan itse itsellesi IT-tuki mikäli tulee ongelmia koneen kanssa. Joudut myös perehtymään mahdollisiin kirjanpitoasioihin, budjetteihin ja laskujen maksuun.
Olet sihteeri, toimittaja, suunnittelija, kirjanpitäjä.. lista jatkuu.
6) Töitä tulee ovista ja ikkunoista
Tämä on aika yleinen väärinkäsitys. Moni kuvittelee esimerkkinä, kun avaat verkkokaupan, että tilauksia alkaa satamaan sisään. Vaikkakin ajatuksena tuo voisi toimia, on se kuitenkin todellisuudessa jotain muuta. Asiakaskunnan rakentaminen ja uusasiakashankinta ottaa aikaa alussa todella paljon. Pelkän portfolion laittaminen nettiin ja odottelu ei tuo asiakkaita sinulle.
Sinun täytyy olla aktiivinen ja miettiä tehokkaita keinoja saada itsesi kartalle ja ihmisten ulottuvuuksiin. Sinun täytyy opetella sosiaalisen median tiatoja, oppia missä kannattaa mainostaa ja kuinka maksullinen mainonta toimii.
Edellä mainittujen taitojen oppiminen on hyödyllistä, sillä voit niitä soveltaa myös asiakkaiden suuntaan myytäviin palveluihin.
7) Tienaat enemmän
Olisi kiva yhtyä tähän ja sanoa, että totta se on. Vaikka itse pidänkin ajatuksesta "vain taivas on rajana" niin täytyy hieman toppuutella. Omakohtainen kokemus osoitti aikanaan ensimmäisen vuoden aikana, että hyvä kun pystyi tienaamaan saman kuin edellisessä päivätyössä. Myös monet kollegat yhtyvät tähän ja käyttävätkin sanontaa "palkkaa ei makseta itselle ensimmäisen vuoden aikana".
Ei kuitenkaan syytä lannistua, sillä tämä helpottaa ajan myötä.
8) Verkkarit jalassa aamusta iltaan
Ei ihan. Mikäli oikeasti haluat luoda yhteistyökumppaneita ja uusia liikesuhteita – asiakkaasi odottavat usein näkevän sinut kasvotusten ennen tarjouksen hyväksymistä. Tämä siis tarkoittaa sitä, että tulet käymään asiakkaan luona palaverissa ja neuvotteluissa. Näihin tapaamisiin kannattaa panostaa ja osana panostamista on terveen ja skarpin ensivaikutelman jättäminen. Ei siis kannata vielä viedä pukua tai muita siistejä vaatteita kierrätykseen verkkareiden tieltä.
Kotona toki saat pukeutua juuri niin kuin haluat ja itseasiassa eri vaatetuksella saat helposti luotua itsellesi mentaalitasolla sen tietyn "koti-moden" ja "työ-moden" – hyvä asia.
9) Enemmän vapaa-aikaa
100% väärin. Olisipa vuorokaudessa enemmän tunteja -on ajatuksesi aivan varmasti alkutaipaleilla. Asiakastapaamisten, kirjanpidon ja mainostamisen mietit hetkittäin, että pitäisihän tässä välillä istua ja tehdä myös sitä oikeata varsinaista työtä koneen äärellä.
Mikä pahinta? Silloin kuin on hiljaista eikä projekteja ole liiakseen – työskentelet kahta kauheammin, jotta näin hiljaista ei olisi.
10) Sinun ei tarvitse työskennellä ihmisten kanssa joista et pidä
Tämä on toiveajattelua. Tulet varmasti työskentelemään ihmisten kanssa, josta pidät, et pidä, halveksit, vihaat, rakastat, ihailet ja kaikkea siltä väliltä. Tulet työskentelemään kaikenlaisten ihmisten kanssa(tai ainakin sinun tulisi oppia niin) ja se on vain hyväksi. Kolikon kääntöpuolena on se halu työskennellä ja tieto siitä, että tästäkin projektista tulee rahaa tilille.
11) Kotona työskentely on kuin tekisi töitä parataasissa
Tämä on totta mikäli olet sinkku, asut hiljaisella alueella, eikä sinulla ole naapureita tai lemmikkieläimiä. Todellisuudessa stressitasosi tulee nousemaan hetkittäin katosta läpi mikäli sinulla on puoliso, lapsia tai lemmikkieläimiä.
Moni freelancer / yrittäjä kokee kotona työskentelyn usein aika yksinäisenä elämyksenä varsinkin alkumetreillä. Tämä helpottuu hieman uusien yhteistyökumppaneiden ja asiakkaiden kanssa – saa enemmän kommunikointia päivätasolla.
Aika moni tänä päivänä on alkanut tekemään myös töitä paikallisissa kahviloissa – eikä ihme. Kahvilaan kun menet ja ostat itsellesi kahvin, laitat kuullokkeet korville ja avaat läppärin. Kukaan ei tule häiritsemään sinua. Kahvilat muutenkin ovat omasta mielestäni aika luovia paikkoja työskennellä.
12) Voit olla itsesi pomo, kukaan ei määrää
Tämä olisi huikeeta!
Vaikkakin se on totta, että olet itse itsesi pomo – joskus kuitenkin säilyttääksesi hyvän asiakas-suhteen on sinun toteltava tiukasta asiakkaan toiveita.
Parhaat asiakkaat antavat toimeksiannon näin: "Tässä on tehtävä, nämä ovat odotukset, luotan sinuun täysin."
On myös olemassa asiakkaita, jotka haluavat osallistua todella paljon projektin kulkuun ja ottaa ohjat todella käsiin. Näille asiakkaille rakennetaan usein sivusto, jonka he olisivat voineet itse tehdä – mutta halusivat sen kuitenkin tilata. Näissä tilanteissa kannattaa konsultoida asiakasta ammattitaitoisesti ja perustellen niin päästään maaliin helpommin ja lopussa asiakas kiittää ja kumartaa.
Yhteenveto
Toivottavasti tämän kirjoituksen lukemisesta ei paistanut katkeruus tai muutenkaan minkään sortin negatiivisuus. Päin vastoin, allekirjoittanut on toiminut jo useamman vuoden yrittäjänä / freelancerina eikä kaduta päivääkään.
Vaikkakin tie voi olla raskas niin on se kyllä todella usein myös hyvin palkitseva pitkässä juoksussa. Freelancerina toimiminen antaa sinulle mahdollisuuden oikeasti itse vaikuttaa uraasi ja kehittymismahdollisuudet ovat rajattomat.
3 avainasiaa onnistuneisiin kotisivuihin
Miltein poikkeuksetta jokaisessa kotisivuprojektissa on mukana kolme päänäyttelijää. Jokaisella on vahva rooli projektin kulussa ja varsinkin lopullisessa valmiissa sivustossa. Jokaisella näyttelijällä on usein vielä eri motivaatiot ja odotukset.
Näyttelijät ovat asiakas, toteuttaja ja loppukäyttäjä. Kuullostaa kiinnostavalle! Read more
Kasvata yleisöä Facebookissa, 5 tehokasta ja helppoa tapaa!
Todella moni Facebook sivua ylläpitävä taho tietää tunteen, kun julkaistaan uutta kuvaa, videota tai linkkiä – päivität sivua minuutin parin välein odottaaksesi uusia tykkäyksiä, jakoja tai kommentteja. Usein kuitenkin huomaat pettyneesi. Miksi se jakamasi hauska kuva tai ajankohtainen artikkeli ei saanut arvoistansa huomiota? Read more
Muunna kävijät asiakkaiksi houkuttelevalla Etusivulla, 4 vinkkiä!
Ensimmäiset sekunnit ratkaisevat. Tiesitkö, että sivustolle tullut kävijä päättää ensimmäisen 7 sekunnin aikana jäädäkkö tutustumaan sinun sivustoosi vaiko palata takaisin hakutuloksiin? Tänä päivänä yrityksesi pahin kilpailija ei ole naapurissa toimiva yritys vaan selaimen Takaisin -painike. Read more